Γουίλ Σμιθ

Ο Γουίλαρντ Κάρολ "Γουίλ" Σμιθ (αγγλικά: Willard Carroll "Will" Smith, 19 Δεκεμβρίου 1968 - ) είναι Αμερικανός ηθοποιός, παραγωγός, στιχουργός και ράπερ. Έχει γνωρίσει την επιτυχία στην τηλεόραση, το κινηματογράφο και τη μουσική. Τον Απρίλιο του 2007, το περιοδικό Newsweek τον αποκάλεσε "τον πιο ισχυρό ηθοποιό του Χόλιγουντ". Ο Σμιθ έχει προταθεί πέντε φορές για Χρυσή Σφαίρα και δύο φορές για Όσκαρ και έχει κερδίσει τέσσερα βραβεία Γκράμι.

Στα τέλη της δεκαετίας του 1980, ο Σμιθ απέκτησε κάποια φήμη ως ράπερ με το όνομα The Fresh Prince. Το 1990, η δημοτικότητά του αυξήθηκε δραματικά όταν πρωταγωνίστησε στην δημοφιλή τηλεοπτική σειρά του NBC Ο πρίγκιπας του Μπελ Αιρ, η οποία διήρκεσε έξι σεζόν (1990–1996) και έχει προβληθεί σε πολλά τηλεοπτικά δίκτυα από τότε. Μετά το τέλος αυτής της σειράς, ο Σμιθ στράφηκε στον κινηματογράφο, όπου πρωταγωνίστησε σε πολλές επιτυχημένες ταινίες. Είναι ο μοναδικός ηθοποιός που έχει οχτώ συνεχόμενες ταινίες με απολαβές στο εγχώριο box office πάνω από 100 εκατομμύρια δολάρια και ο μοναδικός που έχει οχτώ συνεχόμενες ταινίες στις οποίες πρωταγωνιστεί με άνοιγμα στην 1η θέση στο εγχώριο box office.

μικρογραφία|Ο Σμιθ στην τελετή λήξης του Παγκοσμίου Κυπέλλου Ποδοσφαίρου 2018 στο Σότσι της Ρωσίας|260x260εσΤο περιοδικό Forbes τον έχει κατατάξει ως τον πιο ακριβοπληρωμένο ηθοποιό παγκοσμίως. Το 2014, οι 17 από τις 21 ταινίες του, στις οποίες είχε πρωταγωνιστικό ρόλο, απέδωσαν συνολικές απολαβές παγκοσμίως πάνω από $100 εκατομμύρια έκαστη ενώ πέντε από αυτές είχαν συνολικές απολαβές πάνω από $500 εκατομμύρια εκάστη στα παγκόσμια box office. Το 2016, οι ταινίες του είχαν απολαβές $7,5 εκατομμύρια στα παγκόσμια box office. Για τις ερμηνείες του ως πυγμάχος Μοχάμεντ Άλι στην ταινία Ali (2001) και ως χρηματιστής Κρις Γκάρντνερ στην ταινία Το κυνήγι της ευτυχίας (2006), ο Σμιθ έλαβε υποψηφιότητα για βραβείο Όσκαρ Α' Ανδρικού Ρόλου. Το 2022 βραβεύτηκε τελικά με το Όσκαρ Α' Ανδρικού ρόλου για την ερμηνεία του στην ταινία Η μέθοδος των Γουίλιαμς (2021).

 Βιογραφία 
Γεννήθηκε στις 19 Δεκεμβρίου 1968 στη Φιλαδέλφεια της Πενσυλβάνιας από τους Καρολίν Μπράιτ και Γουίλαρντ Κάρολ Σμιθ. Έχει μια μεγαλύτερη αδελφή, την Πάμελα και δύο μικρότερα δίδυμα αδέλφια, τους Χάρι και Έλεν. Φοίτησε αρχικά στο ιδιωτικό καθολικό σχολείο Our Lady of Lourdes και συνέχισε στο λύκειο Overbook. Έχει αναφέρει δημόσια ότι απέρριψε μια υποτροφία για να σπουδάσει στο ΜΙΤ επειδή "ήθελε να ραπάρει". Έχει πει επίσης ότι είχε γίνει δεκτός σε ένα θερινό πρόγραμμα μηχανικής του ΜΙΤ για μαθητές λυκείου αλλά δεν το παρακολούθησε ποτέ.

 Προσωπική ζωή 
Από το 1992 έως το 1995 ήταν παντρεμένος με την ηθοποιό Σέρι Ζαμπίνο, με την οποία απέκτησε έναν γιο, τον Τρέι Σμιθ (11 Νοεμβρίου 1992 - ).

Το 1997 παντρεύτηκε την επίσης ηθοποιό Τζέιντα Πίνκετ και μαζί απέκτησαν δύο παιδιά: τον Τζέιντεν Σμιθ (8 Ιουλίου 1998 - ) και τη Γουίλοου Σμιθ (31 Οκτωβρίου 2000 - ). Όλα του τα παιδιά ασχολούνται επαγγελματικά με τη μουσική και την υποκριτική. Ο Σμιθ και η οικογένειά του κατοικούν στο Λος Άντζελες.

Τον Απρίλιο του 2022, η Αμερικανική Ακαδημία Κινηματογράφου ανακοίνωσε ότι εξαιτίας του περιστατικού με τον Κρις Ροκ, του απαγορεύει να παρευρίσκεται στην τελετή Βραβείων Όσκαρ, καθώς και σε κάθε εκδήλωση και δραστηριότητα της Ακαδημίας, για 10 χρόνια.

 Θρησκευτικές απόψεις 
Παρόλο που ο Σμιθ ανατράφηκε ως βαπτιστής και φοίτησε σε καθολικά σχολεία, δεν θεωρεί πλέον τον εαυτό του θρησκευόμενο άτομο. Αν και δεν έχει ασπαστεί τη σαϊεντολογία και έχει αρνηθεί τις φήμες που ισχυρίζονται ότι είναι μέλος της Εκκλησίας της Σαϊεντολογίας, ο ίδιος έχει μιλήσει υπέρ αυτής λέγοντας "Πιστεύω ότι αρκετές από τις ιδέες της σαϊεντολογίας είναι εξαιρετικές και επαναστατικές και μη θρησκευτικού περιεχομένου".

Το 2007 ο Σμιθ δώρισε $1,3 εκατομμύρια σε κοινωφελείς οργανισμούς, από τα οποία τα $450.000 πήγαν σε δυο θρησκευτικές κοινότητες και $122.500 πήγαν σε τρεις οργανισμούς σαϊεντολογίας. Το υπόλοιπο ποσό μοιράστηκε σε "ένα τζαμί στο Λος Άντζελες, χριστιανικά σχολεία και εκκλησίες και το Yitzhak Rabin Memorial Center στο Ισραήλ". Ο Σμιθ και η σύζυγός του έχουν επίσης ιδρύσει ένα ιδιωτικό δημοτικό σχολείο στην Καλιφόρνια, το New Village Leadership Academy. Η φορολογική δήλωση του Σμιθ έδειξε ότι ο ίδιος ο Σμιθ δώρησε $1,2 εκατομμύρια στο σχολείο αυτό το 2010.

 Πολιτικές απόψεις 
Ο Σμιθ δώρησε $4.600 στην προεκλογική καμπάνια του δημοκρατικού Μπαράκ Ομπάμα για τις προεδρικές εκλογές του 2008. Στις 11 Δεκεμβρίου 2009, ο Σμιθ και η σύζυγός του ήταν οι οικοδεσπότες στην τελετή απονομής του Νόμπελ Ειρήνης στο Όσλο της Νορβηγίας ώστε να γιορτάσουν τη λήψη του εν λόγω βραβείου από τον Ομπάμα.

Το 2012, ο Σμιθ δήλωσε ότι υποστήριζε τη νομιμοποίηση του γάμου ομοφύλων.

Δισκογραφία
Προσωπικοί δίσκοι
ΈτοςΌνομα2005Lost and Found2002Born to Reign1999Willennium1997Big Willie Style

Συνεργασίες με τον DJ Jazzy Jeff
ΈτοςΌνομα1993Code Red1991Homebase1989And in this Corner1988He's the DJ, I'm the Rapper1987Rock the House

 Φιλμογραφία 

 Κινηματογράφος 
+ΈτοςΠρωτότυπος τίτλοςΕλληνικός τίτλοςΡόλος1992Where the Day Takes YouΜάνι1993Made in AmericaΤι Κέικ ΓουόλτερςSix Degrees of SeparationΑπρόσκλητος επισκέπτηςΠολ1995Bad BoysΤα κακά παιδιάΜάικ Λόουρεϊ1996Independence DayΗμέρα Ανεξαρτησίας (ταινία)Ημέρα ΑνεξαρτησίαςΣτίβεν Χίλερ1997Men in BlackΟι άνδρες με τα μαύραΤζέι1998Enemy of the StateΔημόσιος κίνδυνοςΡόμπερτ Κλέιτον Ντιν1999Wild Wild WestΤζέιμς Γουέστ2000The Legend of Bagger VanceΟ θρύλος του Μπάγκερ ΒανςΜπάγκερ Βανς2001AliΚάσιους Κλέι / Μοχάμεντ Άλι2002Men in Black IIΟι άνδρες με τα μαύρα 2Τζέι2003Bad Boys IIΤα κακά παιδιά 2Μάικ Λόουρεϊ2004I, RobotΕγώ, το ρομπότΝτελ ΣπούνερShark TaleΟ καρχαριομάχοςΌσκαρ (φωνή)2005HitchΧιτς, ο μετρ του ζευγαρώματοςΧιτς2006The Pursuit of HappinessΤο κυνήγι της ευτυχίαςΚρις Γκάρντνερ2007I Am LegendΖωντανός θρύλοςΡόμπερτ Νέβιλ2008HancockΤζον ΧάνκοκSeven PoundsΕπτά ζωέςΜπεν2012Men in Black 3Οι άνδρες με τα μαύρα 3Τζέι2013After EarthΣάιφερ ΡέιτζAnchorman 2: The Legend ContinuesΟ παρουσιαστής 2: Ο μύθος συνεχίζεταιδημοσιογράφος2014Winter's TaleΜια χειμωνιάτικη ιστορίαδικαστής2015FocusΝίκιConcussionΠίσω από το παιχνίδιδρ Μπένετ Ομάλου2016Suicide SquadΟμάδα αυτοκτονίαςΝτέντσοτCollateral BeautyΚρυφή ομορφιάΧάουαρντ2017BrightΝτάριλ Γουόρντ2019AladdinΑλαντίντζίνιStudent of the Year 2κάμεο εμφάνισηGemini ManΧένρι Μπρόγκαν / μικρόςAudi Presents: Lunch BreakΛανς (φωνή)Spies in DisguiseMετα-μορφωμένοι πράκτορες2020Bad Boys for LifeΜάικHormigueddonΓουίλ Σμιθ2021King RichardΗ μέθοδος των ΓουίλιαμςΡίτσαρντ Γουίλιαμς2022EmancipationΠίτερ

 Σειρές 
 1990: ABC Afterschool Special
 1990: The Earth Day Special
 1990: Rockin' Through the Decades
 1990-1996: Ο Πρίγκιπας του Μπελ Αιρ
 1991: Blossom
 1997: Happily Ever After: Fairy Tales for Every Child
 2003-2007: All of Us 
 2005: Βραβεία BET 2005 
 2009: Un-broke: What You Need to Know About Money 
 2012: 2012 Kid's Choice Awards 
 2013: The Queen Latifah Show 
 2018: Ένας Παράξενος Βράχος 
 2019: Will Smith's Bucket List 
 2020: Will Smith: Off the Deep End 
 2021: Amend: The Flght for America 
 2021: Best Shape of My Life 
 2021: Καλωσορίστε στη Γη

 Παραγωγός 

 1990-1996: Ο Πρίγκιπας του Μπελ Αιρ
 2003-2007: All of Us
 2004: Γυναικείες υποθέσεις
 2005: Hitch: Ο Μετρ του Ζευγαρώματος
 2006: Το Κυνήγι της Ευτυχίας
 2008: Hancock
 2008: Η Μυστική Ζωή των Μελισσών
 2013: The Queen Latifah Show
 2018-σήμερα: Cobra Kai
 2019: Will Smith's Bucket List
 2021: Best Shape of My Life
 2022: Women of the Movement
 2022-σήμερα: Bel-Air

 Παραπομπές 

 Εξωτερικοί σύνδεσμοι 
Επίσημη ιστοσελίδα

Κατηγορία:Αμερικανοί ράπερ
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αφροαμερικανοί
Κατηγορία:Βραβευμένοι με Σεζάρ
Κατηγορία:Βραβευμένοι με Grammy
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)